युवाओं से मजाक है सरकार की बेरोजगार भत्ता योजना
नारनौल | सामाजिकसंस्था सहायक युवा मंच मारोली के तत्वावधान में गुरुवार को एक युवा सभा का आयोजन किया गया।
संस्था के प्रधान बृजमोहन भारद्वाज की अध्यक्षता में आयोजित इस सभा में सामाजिक समस्याओं, बेरोजगारी, वृद्ध पेंशन मिलने नहरी पानी आने आदि समस्याओं पर विचार-विमर्श किया गया। प्रधान बृजमोहन ने बताया कि सरकार द्वारा चलाई जा रही सक्षम हरियाणा नामक बेरोजगार भत्ता योजना को बेरोजगार युवाओं के साथ मजाक करने वाली योजना है। इस योजना से सिर्फ वही बेरोजगार लाभ पा सकते हैं, जिन्होंने स्नातकोत्तर दिल्ली, हरियाणा चंडीगढ़ से की हो। महेंद्रगढ़ जिले के सैकड़ों स्नातकोत्तर बेरोजगार ऐसे है, जिन्होंने राजस्थान से स्नातकोत्तर की है। ऐसे में इन युवाओं को इस योजना के लाभ से वंचित होना पड़ रहा है। इसलिए युवा मंच सरकार से इस सक्षम हरियाणा योजना के नियम बदलाव करने का आग्रह करता है, ताकि सभी स्नातकोत्तर को लाभ मिले सकें। इस अवसर पर सचिव सुरेंद्र, अनिल, पतराम, सुनील, घनश्याम, रामनिवास, सुमेर, विक्रम, हीरालाल सहित अनेक सदस्य उपस्थित थे।
hin_Deva hin_Deva hin_Deva